Tea Holm

Tea Holm (s. 1981) on suomalainen tutkija. Hän on väitellyt filosofian tohtoriksi ja valmistunut teologian maisteriksi aloinaan uskontotiede ja systemaattinen teologia. Holmin aatehistoriallinen väitöskirja on nimeltään Spiritualismin muotoutuminen Suomessa (2016). 

Holm on julkaissut tietokirjan Perhosvaikutus (Basam Books, 2019) spiritualismista ja sen historiasta. Esille tulevia teemoja ovat muun muassa kummittelu, parapsykologia, jatkosota, pakolaisuus ja tietoisuustutkimus sekä yliluonnollisina pidetyt kokemukset.

Pro gradun Holm teki shamanistisesta ajattelusta Kalevalassa. Hän käsitteli erityisesti runoa Antero Vipusesta sekä Tuonelassa käynnistä. Työn otsikko on "Läksi Tuonelta sanoja, Manalalta lausehia." (alku -Kalevala, kuues laulanto: 35-36): Tuonelassa käynti-runotoisintojen samanistisen ajattelun mallit ennen vuotta 1849 kerätyissä kansanrunoissa ja Kalevala-julkaisuissa vuosilta 1834, 1835-36 ja 1849.

Holm on tutkinut spiritualismia Suomessa ja ulkomailla ja ollut haastateltavana Perttu Häkkisen ja Sari Valton aihetta käsittelevissä radio-ohjelmissa. 

Holm on kirjoittanut Ultra-lehden erikoisnumeron Yhteydessä henkimaailmaan – Spiritualistinen Seura 70 vuotta (2016).

 Julkaistut teokset 
 Spiritualismin muotoutuminen Suomessa : aatehistoriallinen tutkimus. Omakustanne BoD 2017 
 Perhosvaikutus. Kuinka spiritualismin siivenisku muutti maailmaa. Basam Books, 2019. .
 Magian lumo. Basam Books, 2021. 

 Lähteet 

 Aiheesta muualla 
 Tea Holm: Spiritualismin muotoutuminen Suomessa – Aatehistoriallinen tutkimus. (Arkistoitu versio) Lectio praecursoria 25.11.2016.
 Näkökulmia Mesokosmoksesta: Spiritualismi

Luokka:Suomalaiset tietokirjailijat
Luokka:Suomalaiset teologit
Luokka:Suomalaiset uskontotieteilijät
Luokka:Vuonna 1981 syntyneet
Luokka:Elävät henkilöt